CELEX: 62017TN0200
Language: hu
Date: 2017-03-29 00:00:00
Title: T-200/17. sz. ügy: 2017. március 29-én benyújtott kereset – SB kontra EUIPO

6.6.2017   
            
            
               HU
            
            
               Az Európai Unió Hivatalos Lapja
            
            
               C 178/29
            
         2017. március 29-én benyújtott kereset – SB kontra EUIPO
   (T-200/17. sz. ügy)
   (2017/C 178/42)
   Az eljárás nyelve: angol
   
      Felek
   
   
      Felperes: SB (képviselő: S. Pappas ügyvéd)
   
      Alperes: az Európai Unió Szellemi Tulajdoni Hivatala (EUIPO)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Unió Szellemi Tulajdoni Hivatala (EUIPO) ügyvezető igazgatójának 2016. június 2-i azon határozatát, amelyben az megtagadta a felperes második szerződésének meghosszabbítását, valamint az EUIPO ügyvezető igazgatójának 2016. december 19-i, a felperes 2016. szeptember 1-jei panaszát elutasító határozatot;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap a személyzeti szabályzat és az egyéb alkalmazottakra vonatkozó alkalmazási feltételek megsértésére vonatkozik, amely az alperes belső szabályzatának alkalmazásából ered, amely azonos módon kezeli a tisztviselőket és a határozatlan időre szóló szerződéssel rendelkező alkalmazottakat. Továbbá a határozott időre szóló és a határozatlan időre szóló szerződéssel rendelkező ideiglenes alkalmazottak közötti megkülönböztetéssel az alperes megsérti a személyzeti szabályzatot és a jelen ügyben az egyenlő bánásmód elvét.
            
         
               2.
            
            
               A második jogalap az indokolás hiányára vagy annak jogellenességére, ellentmondásos voltára és elégtelenségére vonatkozik.
            
         
               3.
            
            
               A harmadik jogalap a személyi állománnyal szembeni gondoskodási kötelezettség megsértésére vonatkozik.
            
         
               4.
            
            
               A negyedik jogalap az életkoron alapuló hátrányos megkülönböztetésre vonatkozik, amely az alperesnek a személyi állománya életkorának csökkentésére irányuló politikájának alkalmazásából ered.